



Ljubljana, 22. februar 2022

**VABILO**

**na tretji posvet o mednarodnem sodelovanju Slovenije na področju vode**

Spoštovani,

Ministrstvo za zunanje zadeve in Ministrstvo za okolje in prostor vas vljudno vabita na tretji posvet o mednarodnem sodelovanju Slovenije na področju vode, ki bo

**v petek, 4. marca 2022 od 9. do 15. ure**

**v konferenčni dvorani M3+4 v Cankarjevem domu v Ljubljani.**

Namen posveta je predstaviti aktivnosti obeh ministrstev v preteklih dveh letih na področju vodne diplomacije, sodelovanja v mednarodnih organizacijah in forumih, predvsem pri UNECE Vodni konvenciji, ter načrtovane aktivnosti za prihodnje obdobje.

H krajšim predstavitvam o vaših aktivnostih, namerah in mednarodno uveljavljenih projektih izven EU, v evropskem sosedstvu in v državah v razvoju ste vabljeni tudi vi.

V interaktivnem delu posveta bomo skupaj opredelili prioritete in identificirali morebitne nove vsebine sodelovanja in področja dela, utemeljena na slovenskem znanju.

Prijave na posvet sporočite na naslov [vodni-posvet.mzz@gov.si](mailto:vodni-posvet.mzz@gov.si) do srede, 2. marca 2022. Pri tem navedite inštitucijo, organizacijo ali podjetje, od koder prihajate. V kolikor nameravate predstaviti vaše izkušnje, prosimo, da zaradi potreb organizacije in izvedbe dogodka priložite kratek opis vsebin, ki jih nameravate predstaviti. Predstavitve naj ne bodo daljše od 5 minut.

Posvet bo potekal v živo.

Veselimo se vaše udeležbe na posvetu in prispevka k sodelovanju na področju vode.

Priloga:

* program tretjega posveta

**Tretji posvet o mednarodnem sodelovanju na področju vode**

**Cankarjev dom, konferenčna dvorana M3+4, petek, 4. marec 2022**

**PROGRAM**

**8:30 – 9:00 Registracija udeležencev**

**9:00 – 9:15 Uvodna nagovora**

* Igor Jukič, generalni direktor, MZZ
* Bojan Dejak, generalni direktor, MOP

**9:15 – 10:00 Uvodni del**

* Aktivnosti na področju vodne diplomacije, veleposlanica Tanja Miškova, MZZ
* UNECE Vodna konvencija – izzivi in priložnosti, Aleš Bizjak, MOP
* vprašanja in odgovori

**10:00 – 12:00 Predstavitve aktivnosti in mednarodno uveljavljenih projektov (moderirano)**

* prijavljeni prispevki udeležencev posveta

**12:00 – 13:00 PREMOR**

**13:00 – 14:30 Interaktivno delo v treh tematskih skupinah (moderirano)**

* izkušnje in izzivi delovanja Slovenije v mednarodni skupnosti na področju voda
* možnosti in predlogi za aktivnejše sodelovanje deležnikov v slovenski vodni in podnebni diplomaciji
* organizacija povezovanja deležnikov v Sloveniji v prihodnje

**14:30 – 15:00 Predstavitev rezultatov dela v skupinah in povzetki posveta**

* poročevalci skupin
* predsedstvo posveta

**15:00 Zaključek posveta**